**Floarea lui April**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Floarea lui April

Când m-am întâlnit cu Tine,

O, Isuse drag, eram copil,

Şi Tu-ai sădit atunci în mine

Cugete noi, gânduri divine

Şi-o floare-n luna lui April!

În sufletu-mi de dor înfrânt

Şi apăsat sub grea povară,

Ea a crescut ca din pământ

Sub susurul cel lin şi sfânt,

În cea mai dulce primăvară.

Nedespărţiţi aşa creşteam,

Şi eu, şi floarea ce-ai sădit,

Şi tot mai mult înţelegeam

În viaţa ce mi-o petreceam

Cum Tu Isuse, m-ai iubit!

Atunci am simţit mângâiere

În floarea scumpă şi aleasă,

Şi prin nevoi, şi prin durere,

În Duhul cel Sfânt cu putere

Noi am clădit, aceeaşi casă.

Şi între timp, când a-nflorit,

Începând, să răspândească

Parfumu-i sfânt, m-a întărit,

Multe cercări le-am depăşit,

Din lupta vieţii, sufletească.

Iubirea-i miresmata floare!

Şi-al ei balsam... vindecător,

Mi-a potolit mâhnirea mare

În vremuri de descurajare,

În timpi de cumpănă şi dor!

În ea mi-am găsit odihnire

Şi-ncurajarea-n clipe grele,

Şi-am învăţat că în smerire

În ceasuri sfinte de-umilire

Se poate trece, peste ele.

Şi de-oi păstra-o ne-ncetat,

Această floare şi-a ei taină,

Având cugetul sfânt, curat

Trăindu-mi viaţa... ordonat,

Îmi va aduce-a nunţii haină.

Atunci, la masa aceea mare

Voi fi prezent la cina sfântă,

Când oaspeţii în sărbătoare,

În mulţumirea cea mai mare

Îi vei privi-n haina de nuntă!

Te laud azi, Doamne Isuse,

Că-n mine Tu floarea-i sădit,

Şi multele dorinţi, nespuse,

Ce n-am ştiut a-Ţi fi expuse

Prin ea vor fi, de-ndeplinit!

Flavius Laurian Duverna